МИКАГ1ИЛ Х1АСАНОВАСЕ.

Микаг1ил, дуниял хис-хисулеб куц,

Хасел ун, их, рии, хаслихълъи бач1ун,

Щибаб г1ужалъ кьола жиндирго г1амал,

Г1урччинлъула дунял, хадуб беч1ала.

Щибаб их бач1индал ,рорч1ула т1угьдул,

Т1абиг1атго г1адин, инсанасул рак1,

Сонал хисанаг1ан хисула пикру,

Сверухъ нилъедаго кколебщиналде.

Уна заман , амма г1едег1алихъе,

Чан г1айибаб мунагь толеб г1умрудулъ?

Дуе Аллагьасго баракаталъе,

Тараб къисматалда дун барахщула.

Щаяли Микаг1ил, цо-цо чиясул,

Чилъи хвараб г1амал буго г1адамалъ,

Чангит бан жиндирго нафс квегъич1ого,

Чороклъи гьурщулеб, щайт1ан бохулеб.

Дица дур г1умруде бет1ер къулула,

Къимат инсанасул кколаго араб,

Кверал кириялъе гурел х1алт1ич1ел,

Х1асрат Аллагьасде рек1ел бессараб.

Г1адамазде бугеб дур рокьи бихьун,

Ракьалда цоги сон анищан ккола,

Кинаб къо щваниги къуркьуларев мун-

Къисматгун ягъдолей дунго нечола.

Чара къосарабго мун цеве вач1ун,

Дирго гогьлъиялде г1айибал ч1вала,

Г1адамазда гьоркьов мисаллъун вугев,

Кьейги дуй, Микаг1ил ,г1умруде рокьи.